14. ΝΟΜΟΣ υπ’ αριθ. 2260 της 30 Νοεμ./5 Δεκ. 1994 (ΦΕΚ Α΄ 204) Οργανισμός Ανέγερσης Νέου Μουσείου Ακρόπολης και άλλες διατάξεις. Άρθρ.1.-1.Ιδρύεται νομικό πρόσωπο ιδιωτικού δικαίου με έδρα την Αθήνα και επωνυμία «Οργανισμός Ανέγερσης Νέου Μουσείου Ακρόπολης», που εποπτεύεται από τον Υπουργό Πολιτισμού και στη συνέχεια αναφέρεται ως «Οργανισμός». 2.Σκοπός του Οργανισμού είναι η ανέγερση του Νέου Μουσείου της Ακρόπολης. Στο σκοπό αυτόν περιλαμβάνεται ιδίως: α)Η εκπόνηση κάθε μελέτης ή προμελέτης οποιασδήποτε φύσης αναγκαίας για την ανέγερση του νέου Μουσείου της Ακρόπολης, καθώς και η ανάθεση της εκπόνησης τέτοιων μελετών σε φορείς της Ελλάδας και του εξωτερικού. β)Η εκτέλεση οποιουδήποτε έργου ή ενέργειας μέχρι την πλήρη αποπεράτωση των εργασιών ανέγερσης και τον εξοπλισμό του Μουσείου, καθώς και η ανάθεση των έργων αυτών σε ελληνικούς και ξένους φορείς. γ)Η προβολή της ανέγερσης του Νέου Μουσείου της Ακρόπολης στην Ελλάδα και το εξωτερικό, η διοργάνωση διεθνών συνεδρίων, εκθέσεων πλην αρχαιολογικών και άλλων εκδηλώσεων, η έκδοση βιβλίων και λοιπού έντυπου υλικού, η παραγωγή και η εκμετάλλευση οπτικοακουστικού υλικού. Οι αρμοδιότητες του εδαφίου αυτού μπορεί να ανατίθεται στο κοινωφελές ίδρυμα με την επωνυμία «ίδρυμα Μελίνα Μερκούρη». δ)Η σύναψη προγραμματικών ή άλλων συμβάσεων με ελληνικούς ή ξένους φορείς, στους οποίους συμπεριλαμβάνεται και το κοινωφελές ίδρυμα με την επωνυμία «Ίδρυμα Μελίνα Μερκούρη», για την άσκηση των αρμοδιοτήτων της παρ. γ΄, καθώς και την εκτέλεση κάθε ενέργειας απαραίτητης ή χρήσιμης για τη χρηματοδότηση του Νέου Μουσείου Ακρόπολης. ε)Για την κατάρτιση και την εκτέλεση των προγραμματικών αυτών Συμβάσεων μπορεί με κοινή απόφαση του υπουργού Πολιτισμού και του κατά περίπτωση αρμοδίου υπουργού μετά από πρόταση του Δ.Σ. του ιδρύματος να αποσπώνται στο κοινωφελές ίδρυμα με την επωνυμία  «Ίδρυμα Μελίνα Μερκούρη» υπάλληλοι ή δικηγόροι μέχρι 5 τον αριθμό, που υπηρετούν στο Δημόσιο, Ν.Π.Δ.Δ., επιχειρήσεις του δημόσιου τομέα ή σε εταιρείες και οργανισμούς που το Δημόσιο κατέχει τουλάχιστον το 51% των μετοχών. Οι αποσπάσεις θα είναι για χρονικό διάστημα μέχρι 2 ετών δυνάμενες να ανανεώνονται με όμοια απόφαση και ο χρόνος αυτών θεωρείται ότι διανύεται στην υπηρεσία από την οποία αποσπάται ο υπάλληλος ως προς όλες τις συνέπειες. (Αντί για  τη σελ. 954,93) Σελ. 954,93(α) Τεύχος 1376 Σελ. 77 Διάφορα Μουσεία 31.Μ.ω.13-14 3.Ο Οργανισμός δεν υπάγεται στο δημόσιο τομέα ούτε στις διατάξεις του δημόσιου λογιστικού ούτε στις διατάξεις για την πρόσληψη προσωπικού στο δημόσιο τομέα ούτε στις διατάξεις για τις δημόσιες προμήθειες και τα δημόσια έργα, «και τις δημόσιες συμβάσεις υπηρεσιών συμπεριλαμβανομένων των μελετών» λειτουργεί  χάριν του δημόσιου συμφέροντος κατά τους κανόνες της ιδιωτικής οικονομίας και διέπεται από το ιδιωτικό δίκαιο και ειδικότερα από τις διατάξεις του Νομ. 2190/1920, όπως κωδικοποιήθηκε με το β.δ. 174/1963 (ΦΕΚ 137 Α΄), και όπως κάθε φορά ισχύει, εκτός από τις διατάξεις του εκείνες που αντίκεινται στον παρόντα νόμο. Ο Υπουργός Πολιτισμού μπορεί να διατάσσει έλεγχο της διαχείρισης των οικονομικών του με ορκωτούς ελεγκτές, ή με κάθε πρόσφορο μέσον, που υποβάλλουν αντίγραφο της έκθεσής τους στον ίδιο και τον Υπουργό Οικονομικών. Οι μέσα σε «» οκτώ λέξεις προστέθηκαν από την παρ.2 άρθρ.6 Νόμ.2819/15-15 Μαρτ.2000 (ΦΕΚ Α΄84), τόμ.32 σελ.652,08. 4.Το διοικητικό συμβούλιο του Οργανισμού αποτελείται από 9 μέλη, στα οποία συμπεριλαμβάνονται ο Πρόεδρος και ο Αντιπρόεδρος αυτού και τα οποία διορίζονται για πενταετή θητεία που μπορεί να ανανεώνεται. Ο Πρόεδρος του διοικητικού συμβουλίου διορίζεται με πράξη του Υπουργικού Συμβουλίου, που εκδίδεται μετά από πρόταση του Υπουργού Πολιτισμού και δημοσιεύεται στην εφημερίδα της Κυβερνήσεως. Τα υπόλοιπα μέλη του διοικητικού συμβουλίου, μεταξύ των οποίων και ο Αντιπρόεδρος, διορίζονται με πράξη του Υπουργού Πολιτισμού που δημοσιεύεται στην Εφημερίδα της Κυβερνήσεως. «Με απόφαση του Υπουργού Πολιτισμού ορίζεται ένα από τα μέλη του διοικητικού συμβουλίου εντεταλμένος σύμβουλος του Οργανισμού. Η θητεία του διαρκεί όσο διαρκεί η θητεία του ως μέλος του διοικητικού συμβουλίου του Οργανισμού. Ο εντεταλμένος σύμβουλος ανακαλείται ελεύθερα και αντικαθίσταται με απόφαση του Υπουργού Πολιτισμού. Η παραπάνω ιδιότητα δεν είναι ασυμβίβαστη με οποιαδήποτε θέση ή σχέση εργασίας δημοσίου ή ιδιωτικού δικαίου έχει ο εντεταλμένος σύμβουλος στο Δημόσιο ή ευρύτερο τομέα, την οποία διατηρεί παράλληλα  με την άσκηση των καθηκόντων του. Με το π.δ/μα της παρ.8 του νόμου αυτού καθορίζονται οι αρμοδιότητες του εντεταλμένου συμβούλου. Με κοινή απόφαση των Υπουργών Πολιτισμού και Οικονομικών καθορίζεται η αποζημίωση του εντεταλμένου συμβούλου του Οργανισμού, κατά παρέκκλιση από κάθε σχετική, γενική ή ειδική, διάταξη». Τα μέσα σε «» εδάφια προστέθηκαν με την παρ.1 άρθρ.11 Νόμ.2833/30-30 Ιουν.2000 (ΦΕΚ Α΄150), τόμ.32 σε.652,08. Σελ. 954,94(α) Τεύχος 1376 Σελ. 78 3 από τα μέλη διορίζονται μετά από πρόταση του κοινωφελούς ιδρύματος με την επωνυμία «Ίδρυμα Μελίνα Μερκούρη» και ένα (1) μέλος, αρχιτέκτονας ή πολιτικός μηχανικός, μετά από πρόταση του Υουργού Περιβάλλοντος, Χωροταξίας και Δημόσιων έργων. Τα υπόλοιπα 5 μέλη, αρχαιολόγοι, αρχιτέκτονες, πολιτικοί μηχανικοί, νομικοί, οικονομολόγοι, καθηγητές Α.Ε.Ι., ορίζονται από τον Υπουργό Πολιτισμού. Σε περίπτωση που οι φορείς αυτοί αρνούνται ή παρά την πάροδο εύλογου χρόνου παραλείπουν να προτείνον πρόσωπα για διορισμό σε θέση μέλους του διοικητικού συμβουλίου του Οργανισμού, ο Υπουργός Πολιτισμού προχωρεί στη συμπλήρωση της σύνθεσης αυτού κατά την κρίση του. Σε περίπτωση μη ολοκλήρωσης από μέλος της θητείας του, ο Υπουργός Πολιτισμού διορίζει σε αντικατάσταση του μέλους αυτού άλλο πρόσωπο, που διανύει το υπόλοιπο της θητείας. Αν το μέλος που αντικαταστάθηκε πρόωρα είχε διορισθεί μετά από πρόταση των πιο πάνω φορέων, για το διορισμό αντικαταστάτη ακολουθείται ανάλογη διαδικασία πρότασης. Ο Πρόεδρος ή ο νόμιμος αναπληρωτής του εκπροσωπεί τον Οργανισμό δικαστικά και εξώδικα. Ο Αντιπρόεδρος αναπληρώνει τον Πρόεδρο, όταν αυτός απουσιάζει ή κωλύεται. 5.Το μετοχικό κεφάλαιο του Οργανισμού αντιπροσωπεύεται από 1 μετοχή που ανήκει στο Ελληνικό Δημόσιο. Ως μετοχικό κεφάλαιο του Οργανισμού ορίζεται το ποσό των 500.000.000 δραχμ. που θα καταβληθεί μέσα σε ένα (1) μήνα από τη δημοσίευση του παρόντος νόμου και προέρχεται: α)κατά ποσό 450.000.000 δραχμ. από τις καταθέσεις ιδιωτών στους λογαριασμούς που έχουν ανοιχθεί στην Εθνική Τράπεζα της Ελλάδος υπέρ της ανέγερσης του Νέου Μουσείου της Ακρόπολης. β)κατά το υπόλοιπο από το ποσοστό που αναλογεί στο Υπουργείο Πολιτισμού από τις ακαθάριστες εισπράξεις των αριθμολαχείων ΛΟΤΤΟ και ΠΡΟΤΟ και θα διατεθεί με απόφαση του Υπουργού Πολιτισμού. 6.Πόροι του Οργανισμού είναι: α)ετήσια κρατική επιχορήγηση από το Υπουργείο Πολιτισμού, β)έσοδα προερχόμενα από εκδηλώσεις και παραγωγές, γ)εισφορές, δωρεές, χορηγίες, επιχορηγήσεις, κληρονομίες, κληροδοσίες, καταπιστεύματα και κάθε άλλο έσοδο από κρατική ή ιδιωτική πηγή, ενισχύσεις από την Ευρωπαϊκή Ένωση ή άλλους διεθνείς οργανισμούς. δ)έσοδα από επενδύσεις χρηματικών κεφαλαίων και εκμετάλλευση περιουσιακών στοιχείων, ε)επιχορήγηση από το Ταμείο Αρχαιολογικών Πόρων και Απαλλοτριώσεων. 31.Μ.ω.14 Διάφορα Μουσεία 7.Οι ανάγκες του Οργανισμού σε διοικητικό και βοηθητικό προσωπικό καλύπτονται από υπαλλήλους του Υπουργείου Πολιτισμού ή των υπαγόμενων σε αυτό νομικών προσώπων, μονίμους ή με σχέση ιδιωτικού δικαίου, οι οποίοι αποσπώνται με απόφαση του Υπουργού Πολιτισμού. Με κοινή απόφαση του Υπουργού Πολιτισμού και του κατά περίπτωση αρμόδιου υπουργού μπορούν να αποσπώνται στον Οργανισμό και άλλοι υπάλληλοι μετά από σύμφωνη γνώμη του οικείου υπηρεσιακού συμβουλίου. Οι αποσπάσεις θα είναι για χρονικό διάστημα μέχρι 2 ετών, δυνάμενες να ανανεώνονται με όμοια απόφαση και ο χρόνος αυτών θεωρείται ότι διανύεται στην υπηρεσία από την οποία αποσπάται ο υπάλληλος ως προς όλες τις συνέπειες. Το επίδομα που προβλέπεται από το άρθρ. 11 του Νόμ. 2021/1992 (ΦΕΚ 36Α΄) καταβάλλεται και στους αποσπασμένους στον Οργανισμό υπαλλήλους, εφόσον καταλαμβάνουν ανάλογη θέση. Για την κάλυψη αναγκών, για τις οποίες απαιτούνται ειδικές γνώσεις ή ειδική εμπειρία και μόνο, συνάπτονται συμβάσεις έργου διάρκειας ίσης με τη διάρκεια εκτέλεσης του έργου ανέγερσης του Νέου Μουσείου της Ακρόπολης ή του μέρους του έργου αυτού για το οποίο συνάπτεται η σύμβαση, αποκλειομένης οιασδήποτε παράτασης για κάθε άλλη απασχόληση ανεξαίρετα. Με το δεύτερο εδάφιο της παρ.15 άρθρ.14 Νόμ.2266/13-13 Δεκ.1994 (ΦΕΚ Α΄218), τόμ.2Α σελ.318,248, ορίστηκε ότι με την επιφύλαξη της άνω παρ.7 ο Οργανισμός Ανέγερσης Νέου Μουσείου Ακρόπολης υπάγεται στις περί προσλήψεων διατάξεις του Νόμ.2190/1994. 8.Με προεδρικά δ/γματα, τα οποία εκδίδονται μετά από πρόταση των Υπουργών Οικονομικών και Πολιτισμού, καταρτίζεται ο κανονισμός λειτουργίας του Οργανισμού. Με τον κανονισμό λειτουργίας ρυθμίζεται κάθε θέμα που αφορά την οργάνωση και τη λειτουργία του Οργανισμού, τις αρμοδιότητες των οργάνων διοίκησης, τη διαδικασία πραγματοποίησης των εσόδων και τους τρόπους διαχείρισής τους, τις θέσεις του προσωπικού και τον ανώτατο αριθμό προσώπων που μπορούν να προσλαμβάνονται και τη νομική μορφή της απασχόλησής τους. Με κοινή απόφαση των ίδιων Υπουργών καθορίζεται η αποζημίωση των μελών του διοικητικού συμβουλίου του Οργανισμού, καθώς και τα πάσης φύσεως επιδόματα και προσαυξήσεις της αποζημίωσης που χορηγούνται σε αυτά κατά παρέκκλιση από κάθε σχετική, γενική ή ειδική, διάταξη. 9.Ο Οργανισμός απολαμβάνει όλων των ατελειών και δικονομικών προνομίων του Δημοσίου και απαλλάσσεται από κάθε δημόσιο, δημοτικό, κοινοτικό, λιμενικό ή δικαστικό τέλος και κάθε φόρο, άμεσο ή έμμεσο, εκτός από το φόρο προστιθέμενης αξίας, εισφορά υπέρ τρίτου, καθώς και κάθε άλλο δικαίωμα ή τέλος υπέρ του Δημοσίου ή τρίτου. Οι συμβάσεις δωρεών, οι προς τον Οργανισμό επιχορηγήσεις, χορηγίες, επιδοτήσεις, χρηματικές παροχές, κληροδοσίες και δωρεές  οποιουδήποτε φυσικού ή νομικού προσώπου απαλλάσσονται από κάθε φόρο, τέλος χαρτοσήμου, δικαίωμα ή εισφορά υπέρ του Δημοσίου ή τρίτων. Με την περιπτ.90 άρθρ.4 Νόμ.2459/18-19 Φεβρ.1997 (ΦΕΚ Α΄17), τόμ.27 σελ.194,725, καταργήθηκαν οι απαλλαγές του Οργανισμού Ανέγερσης Νέου Μουσείου Ακρόπολης από τα τέλη χαρτοσήμου που προβλέπονται από την άνω παρ.9. 10.Με απόφαση του Υπουργού Πολιτισμού παραχωρούνται και μεταβιβάζονται στον Οργανισμό όλα τα δικαιώματα και υποχρεώσεις του Δημοσίου, που απορρέουν από τη σύμβαση ή τις συμβάσεις ανάθεσης μελέτης ή κατασκευής του Νέου Μουσείου της Ακρόπολης που έχουν ήδη υπογραφεί, ο δε Οργανισμός υποκαθιστά το Δημόσιο σε όλες ανεξαιρέτως τις διατάξεις των παραπάνω συμβάσεων. 11.Ο Οργανισμός διαλύεται με απόφαση του διοικητικού συμβουλίου αυτού, η οποία εγκρίνεται από τον Υπουργό Πολιτισμού και δημοσιεύεται στην Εφημερίδα της Κυβερνήσεως ή με προεδρικό δ/γμα, που εκδίδεται με πρόταση του Υπουργού Πολιτισμού, στις εξής περιπτώσεις: α)σε περίπτωση ολοκλήρωσης του σκοπού του, που επέρχεται με την πλήρη αποπεράτωση του Νέου Μουσείου της Ακρόπολης και β)σε περίπτωση αδυναμίας εκπλήρωσης του σκοπού του. Με την ίδια απόφαση του Δ.Σ. ή με το προεδρικό δ/γμα του πρώτου εδαφίου της παραγράφου αυτής, καθορίζονται τα της εκκαθαρίσεως του Οργανισμού, η περιουσία του οποίου περιέχεται στο Υπουργείο Πολιτισμού. Μουσείο Φυσικής Ιστορίας Απολιθωμένου  Δάσους Λέσβου Άρθρ.2.-1.Ιδρύεται νομικό πρόσωπο ιδιωτικού δικαίου με έδρα το Σίγρι Λέσβου και επωνυμία «Μουσείο Φυσικής Ιστορίας Απολιθωμένου Δάσους Λέσβου», που εποπτεύεται από τον Υπουργό Πολιτισμού και στη συνέχεια αναφέρεται ως «Μουσείο». 2.Το Μουσείο αποτελεί κοινωφελές νομικό πρόσωπο και έχει ως σκοπό τη μελέτη, έρευνα, ανάδειξη, έκθεση, συντήρηση, φύλαξη και κάθε πρόσφορη αξιοποίηση του απολιθωμένου δάσους της Λέσβου. 3.Πόροι του Μουσείου είναι οι επιχορηγήσεις από το Δημόσιο, την Ευρωπαϊκή Ένωση ή άλλους διεθνείς οργανισμούς, δωρεές, κληρονομίες, χορηγίες, καθώς και έσοδα από τη λειτουργία του Μουσείου και των παρεχόμενων από αυτό υπηρεσιών, όπως διαθέσεις εισιτηρίων, καταλόγων, φωτογραφιών, εκδόσεων, οργάνωση εκθέσεων και συνεδρίων. (Αντί για τη σελ. 954,95) Σελ. 954,95(α) Τεύχος 1376 Σελ. 79 Διάφορα Μουσεία 31.Μ.ω.14 4.Το Μουσείο δεν υπάγεται στο δημόσιο τομέα ούτε στις διατάξεις του δημοσίου λογιστικού ούτε στις διατάξεις για τις δημόσιες προμήθειες και τα δημόσια έργα και λειτουργεί χάριν του δημοσίου συμφέροντος κατά τους κανόνες της ιδιωτικής οικονομίας. Το Μουσείο απολαμβάνει όλων των διοικητικών, οικονομικών και δικαστικών ατελειών, καθώς και όλων των δικονομικών προνομίων του Δημοσίου και απαλλάσσεται από κάθε δημόσιο, δημοτικό, κοινοτικό, λιμενικό ή δικαστικό τέλος και κάθε φόρο, άμεσο ή έμμεσο, εκτός από το φόρο προστιθέμενης αξίας, εισφορά υπέρ τρίτου, καθώς και κάθε άλλο δικαίωμα ή τέλος υπέρ του Δημοσίου ή τρίτου. Οι συμβάσεις δωρεών, οι προς το Μουσείο επιχορηγήσεις, χορηγίες, επιδοτήσεις, χρηματικές παροχές, κληροδοσίες και δωρεές οποιουδήποτε φυσικού ή νομικού προσώπου απαλλάσσονται από κάθε φόρο, τέλος χαρτοσήμου, δικαίωμα ή εισφορά υπέρ του Δημοσίου ή τρίτων. Με την περιπτ.91 άρθρ.4 Νόμ.2459/18-19 Φεβρ.1997 (ΦΕΚ Α΄17), τόμ.27 σελ.194,725, καταργήθηκαν οι απαλλαγές του Μουσείου Φυσικής Ιστορίας Απολιθωμένου Δάσους Λέσβου από τα τέλη χαρτοσήμου που προβλέπονται από την άνω παρ.4. 5.Τα όργανα διοίκησης του Μουσείου είναι το διοικητικό συμβούλιο και ο διευθυντής. 6.Το διοικητικό συμβούλιο του Μουσείου είναι επταμελές και διορίζεται με απόφαση του Υπουργού Πολιτισμού και δημοσιεύεται στην Εφημερίδα της Κυβερνήσεως για τριετή θητεία που παρατείνεται μέχρι το διορισμό νέου και μπορεί να ανανεώνεται. Μέλη του διοικητικού συμβουλίου ορίζονται ο κάθε φορά πρόεδρος της κοινότητας του Σιγρίου Λέσβου και από ένας εκπρόσωπος: α)του Τμήματος Γεωλογίας της Σχολής Θετικών Επιστημών του Εθνικού και Καποδιστριακού Πανεπιστημίου Αθηνών. «β)Του Υπουργείου Πολιτισμού» γ)του Τμήματος Περιβάλλοντος του Πανεπιστημίου Αιγαίου. «δ) της Γενικής Γραμματείας Δασών και Φυσικού Περιβάλλοντος» Τα υπόλοιπα «(2)» μέλη επιλέγονται μεταξύ προσώπων με αναγνωρισμένο κύρος κατά προτίμηση από την κοινωνία της Λέσβου και έχουν ασχοληθεί με τη διάσωση και την προστασία του απολιθωμένου δάσους Λέσβου. Μέλος του διοικητικού συμβουλίου που απουσιάζει από τις συνεδριάσεις για χρονικό διάστημα τεσσάρων συνεχών μηνών εκπίπτει και αντικαθίσταται με απόφαση του Υπουργού Πολιτισμού, που δημοσιεύεται στην Εφημερίδα της Κυβερνήσεως. Σελ. 954,96(α) Τεύχος 1376 Σελ. 80 Η αποζημίωση ανά συνεδρίαση των μελών του διοικητικού συμβουλίου ορίζεται με κοινή απόφαση των Υπουργών Οικονομικών και Πολιτισμού, που δημοσιεύεται στην εφημερίδα της Κυβερνήσεως. Η μέσα σε «» περίπτ.β΄ αντικαταστάθηκε, η περίπτ.δ΄ προστέθηκε και ο μέσα σε () αριθμός αντικαταστάθηκε ως άνω από την περίπτ. α΄ της παρ.14 άρθρ.7 Νόμ.2557/1997 (ΦΕΚ Α΄271), ανωτ.σελ.854,24. 7.Ο διευθυντής του Μουσείου διορίζεται με απόφαση του Υπουργού Πολιτισμού για τριετή θητεία που παρατείνεται μέχρι το διορισμό νέου και μπορεί να ανανεώνεται. Με κοινή απόφαση των Υπουργών Οικονομικών και Πολιτισμού καθορίζονται οι αποδοχές του, καθώς και τα κάθε είδους επιδόματα και προσαυξήσεις που του καταβάλλονται με δυνατότητα παρέκκλισης από κάθε σχετική, γενική ή ειδική, διάταξη. Η θέση του διευθυντή προκηρύσσεται για πτυχιούχους Α.Ε.Ι. σε τομείς συναφείς με το αντικείμενο του Μουσείου και μπορεί να πληρώνεται από υπάλληλο του Υπουργείου Πολιτισμού ή άλλου υπουργείου που αποσπάται, εφόσον το επιθυμεί, για το σκοπό αυτόν με κοινή απόφαση του Υπουργού Πολιτισμού  και του κατά περίπτωση αρμόδιου υπουργού, που εκδίδεται μετά από σύμφωνη γνώμη του οικείου υπηρεσιακού συμβουλίου. Η απόσπαση διαρκεί για χρονικό διάστημα μέχρι 2 ετών και μπορεί να ανανεώνεται. Ο χρόνος της απόσπασης θεωρείται ότι διανύεται στην υπηρεσία από την οποία αποσπάται ο υπάλληλος ως προς όλες τις συνέπειες. Στον υπάλληλο που αποσπάται στη θέση του διευθυντή του Μουσείου καταβάλλονται οι αποδοχές της θέσης του και το επίδομα του άρθρ. 11 του Νομ. 2021/1992 (ΦΕΚ 36 Α΄). 31.Μ.ω.14 Διάφορα Μουσεία 8.Με προεδρικά διατάγματα, τα οποία εκδίδονται μετά από πρόταση των Υπουργών Οικονομικών και Πολιτισμού, καταρτίζεται ο κανονισμός λειτουργίας του Μουσείου. Με τον κανονισμό ρυθμίζονται οι αρμοδιότητες των οργάνων του Μουσείου, τα προσόντα και ο αριθμός των θέσεων κατά ειδικότητα του απασχολούμενου στο Μουσείο προσωπικού, η μορφή της εργασιακής σχέσης του προσωπικού αυτού και τα θέματα λειτουργίας γενικά του Μουσείου. Μέχρι την έκδοση των προεδρικών διαταγμάτων και για την αντιμετώπιση επειγόντων ζητημάτων οι κανόνες λειτουργίας του Μουσείου ορίζονται με αποφάσεις του Υπουργού Πολιτισμού. 9.Με κοινή απόφαση του Υπουργού Πολιτισμού και του κατά περίπτωση αρμόδιου υπουργού, μετά από σύμφωνη γνώμη του οικείου υπηρεσιακού συμβουλίου, μπορεί να αποσπώνται στο Μουσείο, εφόσον το επιθυμούν, μόνιμοι υπάλληλοι υπουργείων η Ν.Π.Δ.Δ. ή Ν.Π.Ι.Δ. του δημόσιου τομέα για χρονικό διάστημα έως 2 ετών. Η απόσπαση μπορεί να ανανεώνεται με όμοια απόφαση. Ο χρόνος της απόσπασης θεωρείται ότι διανύεται στην υπηρεσία από την οποία αποσπάται ο υπάλληλος ως προς όλες τις συνέπειες. Το επίδομα που προβλέπεται από το άρθρ. 11 του Νόμ. 2021/1992 καταβάλλεται και στους αποσπασμένους στο Μουσείο υπαλλήλους, εφόσον καταλαμβάνουν ανάλογη θέση. 10.Το Μουσείο διαλύεται μόνο σε περίπτωση αδυναμίας εκπλήρωσης των σκοπών του με απόφαση του διοικητικού του συμβουλίου, που εγκρίνεται από τον Υπουργό Πολιτισμού με απόφασή του που δημοσιεύεται στην Εφημερίδα της Κυβερνήσεως. Με την ίδια απόφαση του Υπουργού Πολιτισμού ρυθμίζονται τα θέματα της εκκαθαρίσεως του Μουσείου, η περιουσία του οποίου περιέρχεται στο Υπουργείο Πολιτισμού. Άρθρ.3.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 15. ΠΡΟΕΔΡΙΚΟ ΔΙΑΤΑΓΜΑ  υπ’  αριθ.183 της 19-30 Μαΐου 1995 (ΦΕΚ Α΄96) Κανονισμός λειτουργίας του Μουσείου Φυσικής Ιστορίας Απολιθωμένου Δάσους Λέσβου. Τροποποιήθηκε από την περίπτ.γ΄παρ.14 άρθρ.7 Νόμ. 2557/ 23-24 Δεκ. 1997 (ΦΕΚ Α΄271), ανωτ.σελ.854,24.

[Source: greek_legal_code_raptarchis | Tokens: 15706]